ທ່ານທຣຳ ປະກາດວ່າ ການຕິດ ໄວຣັສໂຄໂຣນາ ເປັນເລື້ອງ 'ການອວຍພອນ' 
ທ່ານປະທານາທິບໍດີ ໄດ້ໃຫ້ຄຳໝັ້ນສັນຍາວ່າ ຢາຕ້ານເຊື້ອທີ່ທັນສະໄໝນັ້ນ ຈະມີໃຫ້ໃຊ້ແກ່ພວກຄົນປ່ວຍຍ້ອນໄວຣັສໂຄໂຣນາ ໝົດທຸກຄົນຢູ່ໃນສະຫະລັດ.
ຢູ່ໃນວີດີໂອ ທີ່ໄດ້ຖືກເປີດເຜີຍເມື່ອວັນພຸດວານນີ້ ປະທານາທິບໍດີ ສະຫະລັດ ດໍໂນລທຣຳໄດ້ເອີ້ນການຕິດໄວຣັສໂຄວິດ-19 ຂອງທ່ານ ວ່າ “ການອວຍພອນ ແບບທີ່ບໍ່ເປີດເຜີຍ ” ໃນຂະນະຢືນຢູ່ດ້ານນ້ອກທຳນຽບຂາວ ຢູ່ຕໍ່ໜ້າປ່ອງຢ້ຽມຂອງຫ້ອງການຊົງໄຂ່ ຫຼື Oval Office ທ່ານປະທານາທິບໍດີ ໄດ້ກ່າວຍົກຍ້ອງ ການຮັກສາປິ່ນປົວດ້ວຍຢາຕ້ານເຊື້ອ ແບບປະສົມປະສານທີ່ຢູ່ໃນຂັ້ນທົດລອງຂອງບໍລິສັດ ຣີເຈັນເນີຣອນ (Regeneron) ຊຶ່ງທ່ານໄດ້ຮັບນັ້ນ ວ່າ “ແລະຢາຊະນິດອື່ນໆ” ໃນລະຫວ່າງການເຂົ້າຮັກສາຢູ່ໃນໂຮງໝໍໄລຍະ 72 ຊົ່ວໂມງ “ພວກເຂົາເຈົ້າເອີ້ນພວກມັນເປັນຢາປົວພະຍາດ ແຕ່ສໍາລັບຂ້າພະເຈົ້າ ມັນບໍ່ແມ່ນຢາປົວພະຍາດ ມັນພຽງເຮັດໃຫ້ຂ້າພະເຈົ້າດີຂຶ້ນ ໂອເຄ? ຂ້າພະເຈົ້າເອີ້ນອັນນັ້ນວ່າ ການຫາຍຂາດ” ທ່ານທຣຳ ໄດ້ກ່າວປະກາດຢູ່ໃນວີດີໂອທີ່ບໍ່ໄດ້ຊ້ອມມາກ່ອນ ທີ່ມີຄວາມຍາວເກືອບ 5 ນາທີ [[https://twitter com/realDonaldTrump/status/1313959702104023047?s=20]] ຫົວໜ້າທີ່ປຶກສາຂອງທຳນຽບຂາວ ທ່ານມາກ ແມດາວສ໌ ໃນຕອນແລງວັນພຸດວານນີ້ ໄດ້ກ່າວຕໍ່ບັນດານັກຂ່າວວ່າ ວີດີໂອດັ່ງກ່າວ ໄດ້ “ຖືກບັນທຶກຢູ່ເດີ່ນຫຍ້າສວນກ້ຳໃຕ້ ໃນຕອນບ່າຍກ່ອນໜ້ານີ້ ” ທ່ານປະທານາທິບໍດີ ໄດ້ໃຫ້ຄຳໝັ້ນສັນຍາວ່າ ຢາຕ້ານເຊື້ອທີ່ທັນສະໄໝນັ້ນ ຈະມີໃຫ້ໃຊ້ແກ່ພວກຄົນປ່ວຍຍ້ອນໄວຣັສໂຄໂຣນາ ໝົດທຸກຄົນຢູ່ໃນສະຫະລັດ ທ່ານທຣຳ ໄດ້ກ່າວວ່າ “ຂ້າພະເຈົ້າຢາກໃຫ້ໝົດທຸກຄົນໄດ້ຮັບການຮັກສາແບບດຽວກັນ ຄືກັບປະທານາທິບໍດີຂອງເຈົ້າ ” ບໍລິສັດຣີເຈັນເນີຣອນ ໄດ້ຢືນຢັນວ່າ ທ່ານປະທານາທິບໍດີ ໄດ້ຮັບຢາ REGN-COV2 ທີ່ເປັນຢາຕ້ານເຊື້ອປະສົມປະສານກັບຢາອື່ນໆ ອັນເປັນພາກສ່ວນນຶ່ງຂອງ “ການຮຽກຮ້ອງຂໍໃຊ້ຢາເພື່ອຄວາມເຫັນອົກເຫັນໃຈ” ຊຶ່ງໃນເວລານັ້ນ ອົງ ການອາຫານແລະຢາ ຫຼື FDA ອະນຸຍາດໃຫ້ການປິ່ນປົວທີ່ຍັງບໍ່ທັນໄດ້ຖືກຮັບ ຮອງນີ້ ມີໃຫ້ໄວ້ປົວພວກຄົນປ່ວຍ ເມື່ອບໍ່ມີການປິ່ນປົວອື່ນໆໃດເລີຍ ບໍລິສັດ ຣີເຈັນເນີຣອນ ໄດ້ມີການຈັດແຈງກັບກະຊວງປ້ອງກັນປະເທດ ເພື່ອໃຫ້ແຈກຢາຍ 300,000 ຊຸດ ເມື່ອໃດທີ່ມັນມີພ້ອມແລ້ວ ຢາຕ້ານເຊື້ອດັ່ງກ່າວ ແມ່ນຍາກແລະແພງທີ່ຈະຜະລິດ ແລະມັນກໍບໍ່ຮູ້ຈັກວ່າ ພວກຢາທັງຫຼາຍ ຈະມີໃຫ້ໃຊ້ຢ່າງແຜ່ຫຼາຍໃນເວລາໃດ ເພື່ອຮັກສາພວກຄົນປ່ວຍຍ້ອນໂຄວິດ-19 ທີ່ນອນຢູ່ໃນໂຮງໝໍ ອ່ານຂ່າວນີ້ຕື່ມ ເປັນພາສາອັງກິດ [[https://twitter com/realDonaldTrump/status/1313959702104023047?s=20]]